CELEX: 32017D0265
Language: et
Date: 2017-02-14 00:00:00
Title: Komisjoni otsus (EL) 2017/265, 14. veebruar 2017, millega lisatakse Kanada Loodealade valitsus tunnustatud asutusena nimekirja, millele on osutatud rakendusmääruse (EL) 2015/1850 (millega kehtestatakse Euroopa Parlamendi ja nõukogu määruse (EÜ) nr 1007/2009 (hülgetoodetega kauplemise kohta) üksikasjalikud rakenduseeskirjad) artiklis 3 (teatavaks tehtud numbri C(2017) 757 all)

16.2.2017   
            
            
               ET
            
            
               Euroopa Liidu Teataja
            
            
               L 39/43
            
         KOMISJONI OTSUS (EL) 2017/265,
   14. veebruar 2017,
   millega lisatakse Kanada Loodealade valitsus tunnustatud asutusena nimekirja, millele on osutatud rakendusmääruse (EL) 2015/1850 (millega kehtestatakse Euroopa Parlamendi ja nõukogu määruse (EÜ) nr 1007/2009 (hülgetoodetega kauplemise kohta) üksikasjalikud rakenduseeskirjad) artiklis 3
   
      
         (teatavaks tehtud numbri C(2017) 757 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse komisjoni 13. oktoobri 2015. aasta rakendusmäärust (EL) 2015/1850, millega kehtestatakse Euroopa Parlamendi ja nõukogu määruse (EÜ) nr 1007/2009 (hülgetoodetega kauplemise kohta) (1) üksikasjalikud rakenduseeskirjad, eriti selle artiklit 3,
   ning arvestades järgmist:
   
               (1)
            
            
               Euroopa Parlamendi ja nõukogu määruse (EÜ) nr 1007/2009 (2) artiklis 3 on sätestatud tingimused, mille alusel võib inuittide ja muude põlisrahvaste kogukondade kütitud hüljestest saadud hülgetooteid lasta liidu turule. Hülgetoodete turule laskmisel peab kõnealustele tingimustele vastamist tõendama tunnustatud asutus.
            
         
               (2)
            
            
               Rakendusmääruse (EL) 2015/1850 artiklis 3 on sätestatud nõuded, mida asutused peavad täitma selleks, et nad lisataks määruse (EÜ) nr 1007/2009 artikli 3 kohaste tunnustatud asutuste nimekirja.
            
         
               (3)
            
            
               Inuittide ja muude põlisrahvaste kogukondade kütitud hüljestest saadud hülgetoodetega peab turulelaskmisel olema kaasas tunnustatud asutuse dokument, millega tõendatakse, et rakendusmääruses (EL) 2015/1850 sätestatud tingimused on täidetud.
            
         
               (4)
            
            
               Komisjon sai 22. novembril 2016 loodealade valitsuselt taotluse saada volitus tegutseda määruse (EÜ) nr 1007/2009 artikli 3 lõike 1a kohase tunnustatud asutusena. Taotlusele olid lisatud määruse (EL) 2015/1850 artikliga 3 nõutavad tõendavad dokumendid.
            
         
               (5)
            
            
               Komisjon teostas esitatud tõendavate dokumentide alusel hindamise, et teha kindlaks, kas loodealade valitsus on täitnud kõik rakendusmääruse (EL) 2015/1850 kohaseks tunnustatud asutuseks saamise nõuded.
            
         
               (6)
            
            
               Komisjon on jõudnud järeldusele, et loodealade valitsus täidab rakendusmääruse (EL) 2015/1850 artikli 3 lõike 1 kõiki nõudeid ja et loodealade valitsus tuleks lisada tunnustatud asutuste nimekirja,
            
         ON VASTU VÕTNUD JÄRGMISE OTSUSE:
   Artikkel 1
   Loodealade valitsus loetakse määruse (EL) 2015/1850 artikli 3 kohaseks tunnustatud asutuseks.
   Artikkel 2
   Käesolev otsus avaldatakse viivitamata komisjoni veebisaidil.
   Artikkel 3
   Käesolev otsus on adresseeritud Kanada Loodealade valitsusele.
   
      Brüssel, 14. veebruar 2017
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 271, 16.10.2015, lk 1.
   
      (2)  Euroopa Parlamendi ja nõukogu 16. septembri 2009. aasta määrus (EÜ) nr 1007/2009 hülgetoodetega kauplemise kohta (ELT L 286, 31.10.2009, lk 36).